En sims personlighet betegnes fra null til ti langs fem skalaer: renslig/urenslig, utadvendt/innadvendt, aktiv/lat, leken/alvorlig og hyggelig/slem. Spilleren kan allokere til sammen 25 poeng langs disse skalaene når en sim lages i lag-en-sim. Simmer født i spillet vil få en personlighet med utgangspunkt i sine foreldres, men denne kan påvirkes av eldre slektninger gjennom oppveksten. Simmen tildeles et stjernetegn basert på dens personlighetstrekk.